Julkaistu 23.10.2018 11:43 Kirjoittaja Kisakallion Urheiluopisto
Yhteistyön johdosta Harbin Sport University (HSU) Kiinassa myöntää Kisakalliosäätiön kanssa avustuksia liikuntatieteen, valmennuksen, väline- ja olosuhteiden tuotekehityksen ja liikuntalääketieteen tutkimuksiin sekä muihin opetus- ja valmennushankkeisiin, joilla edistetään kansainvälistä yhteistyötä Kiinan Harbinissa Kisakallion urheiluopiston, Harbin Sport Universityn ja ulkomaalaisten liikunta- ja urheilutoimijoiden välillä.
Apurahan saajan tulee olla väitellyt tai muuten poikkeuksellisen meritoitunut, aktiivista liikunta- tai liikuntalääketieteen tutkimusta, opetusta tai valmennusta harjoittava henkilö.
Kisakalliosäätiölle lähetettävään vapaamuotoiseen englanninkieliseen hankesuunnitelmaan (max. 1 sivu), jossa hakija lyhyesti kuvaa, miten hakija tulisi edistämään kansainvälistä yhteistyötä liikunta(lääke)tieteen, valmennuksen tai opetuksen/pedagogiikan alalla Harbin Sport Universityn yhteyteen perustettavassa SINO FIN Winter Sport Research Centerissä.
Hankesuunnitelman lisäksi hakijan tulee liittää englanninkielinen curriculum vitae (max. 2 sivua) , julkaisuluettelo (10 merkittävintä julkaisua) sekä viimeisimmästä tutkintotodistuksesta kuva. CV:ssä tulee olla selkeästi ilmaistuna tutkimusala, kansainvälinen työskentelykokemus ja mahdollinen rahoitus muista kansainvälisistä yliopistoista tai tutkimuslaitoksista tai muista lähteistä.
Hakemuksia käsitellään Kisakalliosäätiössä jatkuvasti, joten ennalta määriteltyä hakuaikaa ei ole. Kisakalliosäätiö esittelee hakijat HSU:lle, ja päätökset tehdään erikseen sovitun kokousaikataulun mukaisesti. Säätiö käyttää harkintansa mukaan ulkopuolisia neuvonantajia päätöksenteon tukena. Säätiö ei perustele päätöksiään ja asiantuntijoiden nimet eivät ole julkisia.
Hakemukset liitteineen pyydetään lähettämään sähköpostitse osoitteisiin mikko.pohjola(at)santasport.fi ja teppo.jarvinen(at)helsinki.fi.
+ 358 40 7440 900 | harri.hollo(at)kisakallio.fi
Training Center Manager / Santasport
Program Director SINO FIN Winter Sport Research Center
+358 (0)20 798 4240 | mikko.pohjola(at)santasport.fi
teppo.jarvinen(at)helsinki.fi
Uutinen aiheesta Kisakallion Urheiluopiston verkkosivuilla.
Kuvassa Harbinin yliopiston jäähalli.